CELEX: 62014TA0341
Language: et
Date: 2016-01-28 00:00:00
Title: Kohtuasi T-341/14: Üldkohtu 28. jaanuari 2016. aasta otsus – Kliuiev versus nõukogu (Ühine välis- ja julgeolekupoliitika — Piiravad meetmed seoses olukorraga Ukrainas — Rahaliste vahendite külmutamine — Nende isikute, üksuste ja asutuste loetelu, kelle suhtes kohaldatakse rahaliste vahendite ja majandusressursside külmutamist — Hageja nime lisamine — Loetellu kandmise põhjendatuse tõendamine)

14.3.2016   
            
            
               ET
            
            
               Euroopa Liidu Teataja
            
            
               C 98/37
            
         Üldkohtu 28. jaanuari 2016. aasta otsus – Kliuiev versus nõukogu
   (Kohtuasi T-341/14) (1)
   
   ((Ühine välis- ja julgeolekupoliitika - Piiravad meetmed seoses olukorraga Ukrainas - Rahaliste vahendite külmutamine - Nende isikute, üksuste ja asutuste loetelu, kelle suhtes kohaldatakse rahaliste vahendite ja majandusressursside külmutamist - Hageja nime lisamine - Loetellu kandmise põhjendatuse tõendamine))
   (2016/C 098/48)
   Kohtumenetluse keel: inglise
   
      Pooled
   
   
      Hageja: Serhii Kliuiev (Donetsk, Ukraina) (esindajad: solicitor R. Gherson ja solicitor T. Garner ning barrister B. Kennelly)
   
      Kostja: Euroopa Liidu Nõukogu (esindajad: A. de Elera-San Miguel Hurtado ja J.-P. Hix)
   
      Kostja toetuseks menetlusse astuja: Euroopa Komisjon (esindajad: D. Gauci ja T. Scharf)
   
      Ese
   
   Nõue tühistada nõukogu 5. märtsi 2014. aasta otsus 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT L 66, lk 26), nõukogu 5. märtsi 2014. aasta määrus (EL) nr 208/2014 teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT L 66, lk 1), nõukogu 5. juuni 2015. aasta otsus (ÜVJP) 2015/876, millega muudetakse otsust 2014/119 (ELT L 142, lk 30), ja nõukogu 5. juuni 2015. aasta rakendusmäärus (EL) 2015/869, millega rakendatakse määrust (EL) nr 208/2014 (ELT L 142, lk 1), osas, milles hageja nimi on kantud nende isikute, üksuste ja asutuste loetellu, kelle suhtes kohaldatakse neid piiravaid meetmeid.
   
      Resolutsioon
   
   
               1.
            
            
               Tühistada nõukogu 5. märtsi 2014. aasta otsus 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas ja nõukogu 5. märtsi 2014. aasta määrus (EL) nr 208/2014 teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas osas, milles Serhii Kliuievi nimi on kantud nende isikute, üksuste ja asutuste loetellu, kelle suhtes kohaldatakse piiravaid meetmeid.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Hagis esitatud tühistamisnõude osas jätta Euroopa Liidu Nõukogu kohtukulud tema enda kanda ja mõista temalt välja S. Kliuievi kohtukulud.
            
         
               4.
            
            
               Nõuete muutmise avalduses esitatud tühistamisnõude osas jätta S. Kliuievi kohtukulud tema enda kanda ja mõista temalt välja nõukogu kohtukulud.
            
         
               5.
            
            
               Jätta Euroopa Komisjoni kohtukulud tema enda kanda.
            
         
      (1)  ELT C 261, 11.8.2014.